**Ministru kabineta noteikumu projekta „Grozījumi Ministru kabineta 2010.gada 30.marta noteikumos Nr.311 „Noteikumi par valsts un pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ar 2012.gada 27.novembra grozījumiem Ministru kabineta noteikumos, tika paredzēta iespēja kapitālsabiedrības, kuras iepriekšējā gada neto apgrozījums pārsniedz 40 miljonus latu, un kapitālsabiedrību, kura darbojas atbilstoši [Finanšu instrumentu tirgus likumam](http://www.likumi.lv/doc.php?id=81995), valdes priekšsēdētājam saņemt ne tikai atalgojumu par darbu valdē, bet arī saņemt atalgojumu par amata pienākumu izpildi kapitālsabiedrībā. 2012.gada 27.novembra grozījumi noteikumos tika pieņemti ar mērķi piedāvāt instrumentu lai sekmētu kapitālsabiedrības valdes locekļu atlīdzības konkurētspēju, salīdzinot ar tāda paša līmeņa privātiem uzņēmumiem Latvijā, un citu valstu analoģiskiem uzņēmumiem, kas turklāt ir tiešie šo uzņēmumu konkurenti.Ministr kabinets 2012.gada 4.jūnijā pieņemot  Valsts kapitāla daļu pārvaldības koncepciju (Apstiprināta ar Ministru kabineta 2012.gada 4.jūnija Rīkojumu Nr.246 „Par Valsts kapitāla daļu pārvaldības koncepciju” (turpmāk tekstā – Koncepcija) pieņēma lēmumu atbalstīt koncepcijas 4.7.sadaļā "Atalgojuma politika" ietverto risinājumu (Rīkojuma 1.10.apkšpunkts) attiecībā uz atalgojuma politikas pamatprincipiem, kas ir ievērojami nosakot valdes locekļu atlīdzības apmēru.Koncepcijas 4.7.sadaļa ietver risinājumu, kas paredz, ka kapitālsabiedrību valdes locekļu **atalgojuma politikā vidējā termiņā nepieciešams paredzēt, ka atalgojums jāsasaista ar vidējo atalgojumu tajā nozarē, kurā kapitālsabiedrība darbojas** (Latvijas, Baltijas, Austrumeiropas reģions), un līdzīga izmēra (neto apgrozījums, bilances kopsumma, darbinieku skaits) kapitālsabiedrības valdes locekļu vidējo atalgojumu neatkarīgi no nozares, kurā kapitālsabiedrība darbojas, kā arī kapitālsabiedrības darbības rezultātiem (vidēja termiņa darbības stratēģijas un budžeta izpilde).Savukārt Attiecībā uz kapitālsabiedrības padomes locekļu atlīdzības principiem, koncepcija paredz, ka padomes locekļu algas ir pielīdzināmas vidējai algai par līdzvērtīgu darbību veikšanu un tās aprēķinā ir jāņem vērā veicamo uzdevumu darbietilpīgums un patērētais laiks, tādējādi akcionāram (dalībniekam) nosakot uzdevumu kategorijas un paveiktā darba apmaksas principus. |
|  2. | Pašreizējā situācija un problēmas | Ministru kabineta 2010.gada 30.marta noteikumu Nr.311 „Noteikumi par valsts un pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību”, piemērošanas prakse pēc 2012.gada 27.novembra grozījumu spēka stāšanās 2012.gada 12.decembrī ir apliecinājumu tam, ka Ministru kabineta noteikumos nepieciešams ietvert kritērijus valsts kapitāla daļu turētājiem, lai nodrošinātu noteikumos ietvertā regulējuma piemērošanu atbilstoši Koncepcijā ietvertajiem principiem attiecībā uz atalgojuma politiku.  |
|  3. |  Saistītie politikas ietekmes novērtējumi un pētījumi | Nav attiecināms  |
|  4. |  Tiesiskā regulējuma mērķis un būtība | Noteikumu projekts paredz, kagadījumos, kad saskaņā ar noteikumu 6.punktu kapitālsabiedrības, kuras iepriekšējā gada neto apgrozījums pārsniedz 40 miljonus latu, vai kura darbojas atbilstoši Finanšu instrumentu tirgus likumam, valdes priekšsēdētājs saņem arī mēnešalgu par papildus amata pienākumu izpildi kapitālsabiedrībā, kopējais atlīdzības apmērs nedrīkst pārsniegt Centrālās statistikas pārvaldes oficiālajā statistikas paziņojumā publicētajam valstī strādājošo iepriekšējā gada mēneša vidējās darba samaksas apmēru, kas noapaļots pilnos latos un kam piemērots koeficients, kas nav lielāks par 10 un atalgojuma īpatsvars par valdes priekšsēdētāja amata pienākumu izpildi kopējā atlīdzībā nav mazāks par 60% no kopējās atlīdzības.Turklāt nosakot piemērojamā koeficenta apmēru jāņem vērā šādi kritēriji:1. vidējais atalgojums nozarē un līdzīga izmēra (neto apgrozījums, bilances kopsumma, darbinieku skaits) kapitālsabiedrību valdes locekļu vidējais atalgojuma līmenis;2. kapitālsabiedrības darbības rezultāti iepriekšējā pārskata gadā;3. vidēja termiņa darbības stratēģijas izpilde un kapitālsabiedrības darbības rezultāti saskaņā ar definētajiem ekonomiskajiem un specifiskajiem (nozares politikas)  mērķiem.Attiecībā uz pārējiem kapitālsabiedrības valdes locekļiem, uz kuriem ir attiecināmi 6.punktā ietvertie izņēmumi, noteikumu projekts paredz noteikt, ka minētā valdes locekļa kopējā atlīdzība nedrīkst pārsniegt 90 pro­centus no valdes priekšsēdētāja kopējās atlīdzības, kas noteikta saskaņā ar šo noteikumu 61.punktu un atalgojuma īpatsvars par valdes locekļa amata pienākumu izpildi kopējā atlīdzībā nav mazāks par 60% no kopējās atlīdzības. Savukārt nosakot procentuālo apmēru, kā kritērijs tiek noteikts, ka jāņem vērā attiecīgā valdes locekļa ieguldījumu šo noteikumu 62.punktā minēto kritēriju izpildē. |
|  5. |  Projekta izstrādē iesaistītās institūcijas |   Nav attiecināms |
|  6. |  Iemesli, kādēļ netika nodrošināta sabiedrības līdzdalība |  Projekts šo jomu neskar |
|  7. |  Cita informācija |  Nav |

Anotācijas II, III, IV, V, VI, un VII sadaļa – nav attiecināms

Ministru prezidents V.Dombrovskis

Vīza: Valsts kancelejas direktore E.Dreimane

11.01.2013. 16:10

873

Ģ.Blumers

Girts.Blumers@mk.gov.lv